《早朝奉天殿》
明代·魏观

旭日曈曈启奉天，百寮云萃武楼前。
青松缀玉传甘露，紫笋浮花瀹醴泉。
多士听宣鱼贯入，诸侯分直雁行联。
白头谬忝儒绅后，大本先容赴讲筵。

作者简介：（?—1374）元明间湖广蒲圻人，字杞山。元末隐居蒲山。朱元璋下武昌，聘授平江学正，累迁两淮都转运使，入为起居注，受命侍太子读书，授诸王经。迁国子祭酒。以老乞归。五年，以荐出知苏州府，尽改前守苛政。旋以改张士诚废宫(即元府治旧址)为府治，触太祖怒，与名士高启同时被杀。有《蒲山牧唱》、《蒲山集》。